
A kisgyermekes szülők apasággal kapcsolatos attitűdjei egy interjús kutatás eredményei alapján

Kulcsszavak: otthonmaradó apaság, interjús kutatás, gyermekgondozás
Az elmúlt időszakban, több olyan hiánypótló magyar tanulmány is készült, amely az egalitárius családi szerepfelfogást feltételező modern apakép koncepcióját elemezte.
Arra vonatkozó kutatás azonban nem készült ezidáig, amely azt tárná fel, hogy az egalitárius családi szerepfelfogás és az apák kisgyermekkel való otthonmaradásának pozitív hozadéka ellenére miért olyan kevés édesapa választja a gyermekük otthoni gondozásában való részvételt.
A kutatási kérdésre adható válasz akként fogalmazható meg, hogy az egalitárius családi szerepfelfogásban az aktív apai bevonódás mellett továbbra is a tradicionális családmodell él azzal, hogy az édesanyák ebben az életszakaszban az intenzív anyaságukról nem kívánnak lemondani.
A kutatás eredményei 10 olyan kisgyermeket nevelő házaspárral készített félig-strukturált páros mélyinterjún alapulnak, amely családokban az egyik szülő gyermekgondozási díjban részesült. Előadásomban ismertetem egyrészt az édesanyák és édesapák apaságról vallott mintázatait, másrészt azt, hogy milyen a kisgyermekek otthoni gondozásában való aktív apai részvételt gátló tényezők jelennek meg.



